"**El Perdón**" (անգլ.՝ «Forgiveness»), պուերտոռիկացի երգիչ Նիքի Ջեմի և իսպանացի երգիչ Էնրիկե Իգլեսիասի երգը։ Երգի անգլալեզու տարբերակը՝ «**Forgiveness»**-ը, թողարկվել է 2015 թվականի հուլիսի 10-ին։

Նախադրյալներ
------------

«El Perdón»-ն ի սկզբանե եղել է Նիքի Ջեմի մեներգը, բայց Ջեմի հետ խոսելուց հետո իսպանացի երգիչ Էնրիկե Իգլեսիասը որոշել է համագործակցել նրա հետ՝ սինգլը թողարկելու համար։ Իգլեսիասը Billboard-ին ասել է, որ թեպետ ինքը սովորաբար իր երգերը գրում կամ համահեղինակում է, սակայն չի ապահովում երգերի գրելու ուղին։ Երգն արագ բարձրացավ հիթ-շքերթների գագաթը և մեծ հաջողություն ունեցավ։ Երաժշտական տեսահոլովակը ձայնագրվել է Կոլումբիայի Մեդելյին քաղաքում։

Ընկալում
--------

### Քննադատական

«Billboard» ամսագրում «El Perdón» երգը դասվել է տարեվերջյան ցանկի 12-րդ հորիզոնականում․ «Այնքան շատ է ասվել «El Perdón» երգի սահմանված ռեկորդների մասին, որ «Billboard Hot Latin Songs» հիթ-շքերթում ամենաերկար գտնվող երկրորդ երգն է համարվում։ Բայց շատ քիչ է խոսվել գրավիչ և տխուր պարային մեղեդու մասին։ Էլ չենք խոսում կորցրած սիրո մասին այն թախծալի տեքստից, որը կարող է ստիպել աղջիկներին (և տղաներին) լաց լինել։ «Երբ ես գրեցի երգի սկիզբը՝ «Did he take you to the moon, and I couldn't do that», այդ մասն ինձ շատ ուժեղ հարվածեց», ասել է Նիքի Ջեմը Billboard-ին։ «Հավատացեք մեզ, Նիքի, մենք էլ ենք դա հասկանում»։

«El Perdón» երգը ստացել է Լատինական Գրեմմի մրցանակ, քանի որ աշխարհի ավելի քան 40 երկրում դարձել է թիվ մեկ հիթը՝ ունենալով ավելի քան 4 միլիոն վաճառք և 300 միլիոն հոսք ամբողջ աշխարհում։

### Առևտրային

«El Perdón» երգը դարձել է միջազգային հիթ։ Հինգ շաբաթվա ընթացքում երգը «Hot Latin Songs»-ում հասել է առաջին հորիզոնականին և 30 շաբաթ շարունակ եղել առաջատար՝ անցնելով Շակիրայի «La Tortura» (20 շաբաթ) և Իգլեսիասի «Bailando» երգերին (41 շաբաթ)։ Երգը հասել է Լատինական Billboard-ի մի շարք աղյուսակների գագաթին, ներառյալ «Latin Airplay»-ը, «Latin Digital Sales»-ը, «Latin Streaming Songs»-ը և «Latin Pop Songs»-ը։ Նիքի Ջեմը և Էնրիկե Իգլեսիասը թողարկել են երգի անգլերեն տարբերակը՝ «Forgiveness» անվանումով։ Երգը, առաջին շաբաթում գրանցելով մեծ վաճառք, Billboard Hot 100-ում զբաղեցրել է 56-րդ հորիզոնականը։

Սինգլը կայուն դիրք է ունեցել շքերթներում՝ 30 շաբաթ լինելով «Hot 100»-ում։ «El Perdón» երգը զբաղեցրել է *Billboard*-ի տարեվերջյան թոփ 100-ի 96-րդ հորիզոնականը։ Երգի անգլերեն տարբերակը՝ «Forgiveness»-ը, մեծ ազդեցություն է ունեցել Mainstream Top 40-ի և Rhythmic Top 40-ի վրա։ 2015 թվականի սեպտեմբերի 1-ին «Forgiveness» տեսահոլովակը YouTube-ում ունեցել է ավելի քան 45 միլիոն դիտում։ Երգի իսպանական տարբերակի երաժշտական տեսահոլովակը ունեցել է 1,2 բիլիոն դիտում, իսկ բառերով տեսահոլովակը՝ շուրջ 450 միլիոն դիտում։ Սինգլը նաև առաջին տեղն է զբաղեցրել Իսպանիայում, Ֆրանսիայում, Իտալիայում և Նիդերլանդներում և ընդգրկվել է Շվեյցարիայի և Բելգիայի լավագույն հնգյակում։ Նիդերլանդներում Իգլեսիասը ձեռք է բերել իր առաջին թիվ մեկ հիթը նախկինում այս երկրում ունեցած չորս լավագույն հիթերից հետո («Could I Have This Kiss Forever», «Hero», «Do You Know» և «Can You Hear Me»)։

Մրցանակներ և անվանակարգեր
-------------------------

| Տարի | Արարողություն | Մրցանակ | Արդյունք |
| --- | --- | --- | --- |
| 2015 | Premios Juventud | La Combinación Perfecta (The Perfect Combo) | Առաջադրված
 |
| La Más Pegajosa (Catchiest Tune) | Առաջադրված
 |
| Premios Tu Mundo | Երեկույթի մեկնարկի երգ | Հաղթանակ |
| Latin American Music Awards | Տարվա երգ | Հաղթանակ |
| Լավագույն համագործակցություն | Հաղթանակ |
| Լավագույն երգ | Հաղթանակ |
| Latin Grammy Awards | Լավագույն քաղաքային ելույթ | Հաղթանակ |
| NRJ Music Awards | Միջազգային խումբ/Տարվա զուգերգ | Առաջադրված
 |
| 2016 | Lo Nuestro Awards | Տարվա համագործակցություն | Հաղթանակ |
| Տարվա քաղաքային երգ | Հաղթանակ |
| *Billboard* Music Awards | Թոփ լատինական երգ | Հաղթանակ |
|

Ծանոթագրություններ
------------------

1. ↑  "Nicky Jam & Enrique Iglesias Release 'Forgiveness,' English Version of 'El Perdon': Listen". *Billboard*. 2015 թ․ հուլիսի 10.
2. ↑  "Billboard 25 Best Songs of 2015: Critics' Picks". Billboard.com.
3. ↑  "Enrique Iglesias Releases "DUELE EL CORAZON" (English Version) Today". 2016 թ․ հուլիսի 19.
4. ↑  "Արխիվացված պատճենը". Արխիվացված է the original 2018 թ․ մայիսի 5-ին. Retrieved 2019 թ․ դեկտեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Irizarry, Doris (2015 թ․ մայիսի 8). "Fans start voting for Premios Juventud 2015 finalists". *axs*. Retrieved 2015 թ․ հոկտեմբերի 17.
6. ↑  Romero, Angie (2015 թ․ օգոստոսի 20). "Nicky Jam, Daddy Yankee Win Big at Premios Tu Mundo". *Billboard*. Retrieved 2015 թ․ հոկտեմբերի 17.
7. ↑  Cobo, Leila (2015 թ․ հոկտեմբերի 8). "Latin AMAs Winners List: Enrique Iglesias & Nicky Jam Win Big at Inaugural Awards Show". *Billboard*. Retrieved 2015 թ․ հոկտեմբերի 17.
8. ↑  Roiz, Jessica Lucia (2015 թ․ սեպտեմբերի 23). "Latin Grammys 2015 Nominations: Ricky Martin, J Balvin, Alejandro Sanz Get Nods, Plus Full List". *Latin Times*. IBT Media. Retrieved 2015 թ․ հոկտեմբերի 17.
9. ↑  Flores, Griselda (2015 թ․ դեկտեմբերի 1). "Premio Lo Nuestro 2016: Lista completa de nominados". *Variety Latino* (in Spanish). Penske Business Media. Retrieved 2015 թ․ դեկտեմբերի 1.`{{cite news}}`: CS1 սպաս․ չճանաչված լեզու (link)